रैली निकालकर विरोध जताया
बीजापुर | ठेकेदारों पर मजदूरी के रेट में पक्षपात करने का आरोप लगाते समस्याओं को लेकर जिले के मजदूरों ने रैली निकालकर प्रदर्शन किया। इसके बाद उन्होंनें अपनी मांगों को लेकर कलेक्टर अय्याज फकीर भाई तंबोली को ज्ञापन सौंपा। इसके पहले वे राजमिस्त्री मजदूर कल्याण संघ की ओर सामुदायिक भवन मे रखी गई बैठक में शामिल हुए। मजदूर नेता छन्नूराम पोयाम, नंदू ठाकुर, रमेश वर्मा ने कहा कि हमें अपना हक नहीं मालूम है। ठेकेदार श्रमिकों के साथ पक्षपात कर रहे हैं। बाहर से आने वाले मजदूरों को 220 रुपए रोजी दी जा रही है जबकि स्थानीय मजदूरों को 160 रुपए दिए जा रहे हैं। कई निर्माण कार्यों में बाल श्रमिकों से काम लिया जा रहा है।
hin_Deva hin_Deva